google/wiki40b huggingface dataset:
Yuka Koide

Biografi

Koide ble født i Katsushika (Tokyo) og var en barneskuespiller.
Fra 1992 til 1994, opptrådte hun som Ruga-chan i Ugo Ugo Ruga og ble tildelt en sølvmedalje i 1993.
I 1997 gjorde Koide knapt noen underholdningsaktiviteter grunnet at hun ble akademiker i junior high school. Hun returnerte senere til underholderkarrieren i 2005. Etter retur til sceneshow og dramaer hadde Koide arbeidet som skuespiller i filmer.
Den 3. oktober 2006 ble hun Hayamimi Musume i "Hayamimi Trend No.1" i Mezamashi TV.
I 2012 studerte Koide utenlands i Danmark. Hun giftet seg senere med en ansatt fra et dansk selskap i 2015.
Daniel Stensson-Oreviken

St. Omen

Sammen med musikkvenner startet han rockegruppen St. Omen i 2013. Stensson-Oreviken er synthist og låtskriver sammen med gitarist Kenneth Dahl.

Lament

Lament ble startet ved at fire ungdomsmusikere slo seg sammen i 1999. Bandet bestod av Martin McGregor Lillerud (rytmegitar og vokal), Lars Meinich Andersen (gitar), Henrik Odde Gustavsen (trommer) og Daniel Stensson-Oreviken (bass). Lament lagde lange progressive rockesanger - flere av dem instrumentale, frem til Heidi Nyheim ble vokalist i 2001. Da skiftet bandet sjanger til melankolisk rock med tydelige referanser til blant annet Placebo. Bandet ble oppløst i 2003.

Diverse prosjekter

Stensson-Oreviken har vært aktiv i diverse blues- og rockeklubber på Østlandet og Sør-Vestlandet på bakgrunn av sine musikalske ferdigheter med bassgitar og tangenter.

Biografi

Stensson-Oreviken har synetesi og ser musikk som farger og ulike former. Som liten gutt begynte han å lære keyboard og orgel på L. Frandsens Musikkskole i Drammen og var elev i flere år. I tenårene var han aktiv på Lier Rockeverksted med diverse band og gikk i lære for å spille bass hos Finn Tore Tokle. I voksen alder har han suksess med musikkgruppen St. Omen som synthist. Stensson-Oreviken bor på et småbruk i Sande kommune og er deltidsmusiker.
Jingda kullkraftverk

Jingda kullkraftverk er et kullkraftverk i provinsen Indre Mongolia i det nordlige Kina. Det har en installert produksjonskapasitet på 660 MW.
Alvin Ceccoli

Landslaget

Alvin Ceccoli spilte 6 landskamper for Australias herrelandslag. Han ble tatt ut i Australias tropp til Oseaniamesterskapet i fotball for menn 1998.
Eduard Brücklmeier

Bakgrunn

Eduard Brücklmeier ble født i München der han i 1923 begynte å studere jus, før han flyttet til Leipzig, Würzburg og Lausanne. I 1927 og tok førsteavdelingseksamen i Würzburg. Samme år, i mai, begynte han på det tyske utenriksdepartements treårige aspirantkurs. Etter å ha fullført det i 1930 ble han i utenlandstjeneste som diplomat.

Diplomat

I 1933, året da nazi-partiet tok makten i Tyskland, arbeidet Brücklmeier med minoritetsspråklige problemer mens han arbeidet på det tyske generalkonsulatet i Katowice. Dette førte til hans første konflikt med nazistiske myndigheter. I 1936 ble han utnevnt til sekretær ved den tyske ambassaden i London, ledet av den tyske diktatoren Adolf Hitlers fremtidige utenriksminister Joachim von Ribbentrop.
I 1937 giftet Brücklmeier seg med Klothilda von Obermayer-Marnach. De fikk en datter, Monika, som senere ble gift med Friedrich Mandl. Brücklmeier ble også med i Nazi-partiet. Han søkte først i 1934.
I, 1938 var Brücklmeier og Ribbentrop tilbake i Berlin. Innen den tid hadde både Brücklmeier og statssekretær Ernst von Weizsäcker fått  vite at tyske dissentere som arbeidet for den britiske regjering kunne stoppe Hitlers stadig mer tydelige krigsplaner. Men i 1939 ble han anklaget for sine defaitistiske uttalelser, og var svært nær i å bli sendt til en konsentrasjonsleir. I stedet, tilsynelatende etter oppfordring fra sjefen for rikets sikkerhet  (Reichssicherheitshauptamt, RSHA), Reinhard Heydrich fikk han avskjed fra Utenrikstjenesten.

Militær

Etter sin avskjedigelse gjorde Brücklmeier soldattjeneste i Frankrike, ble Wehrmachts stabsmedlem ved det utenlandske testsenter i Berlin og ble deretter militæradministrator i Oberkommando des Heeres. I 1942 ble han tilknyttet en skytterbataljon (Landesschützenbataillon).
På denne tiden hadde Brücklmeier etablert omfattende forbindelser med motstandsmenn som ville ta del i kupp mot Hitler. Werner Friedrich von der Schulenburg, som hadde fått vite om Brücklmeier mens han arbeidet i Teheran på diplomatisk oppdrag i 1930 og 1931, arrangerte kontakter mellom Brücklmeier og kjernemedlemmer av det attentat som var under forberedelse.
Brücklmeier ønsket å personlig være med på attentatet og det tilknyttede statskupp, men ble ikke informert om at det hadde blitt forsinket til 20. juli. En uke senere, den 27. juli, etter at attentatet slo feil, ble Brücklmeiers engasjement oppdaget. Han ble arrestert i Praha, og den  28. - 29. september ble han stilt fore retten i den tyske Folkedomstol Volksgerichtshof. Den 20. oktober ble han funnet skyldig og dømt til døden. På samme dag ble Brücklmeier hengt i Plötzensee fengsel i Berlin.
Men of Honor

Handling.

Carl Brashear (Cuba Gooding jr) bestemmer seg for å forlate familien sin i Kentucky i 1948 for å verve seg til den amerikanske marinen. Som et medlem av mannskapet på skipet USS Hoist, blir han inspirert av tapperheten til en av dykkerne, Leslie William "Billy" Sunday (Robert De Niro). Brashear er fast bestemt på å bli den første afroamerikanske dykkeren i marinen. Han kommer til slutt inn på en skole for marinens dykkere som ligger i Bayonne, New Jersey. Brashear kjemper for å overvinne sine pedagogiske svakheter, som var et resultat av han måtte forlatte skolen etter 7. klasse for å hjelpe de fattige foreldrene på familie-gården. Han mottar undervisning fra sin fremtidige hustru, en aspirerende lege, som arbeider deltid ved et offentlig bibliotek. 
Brashear beviser seg selv som dykker ved å redde en medstudent ved dykke-skolen som ble forlatt under et bergingsforsøk som utviklet seg nærmest til en katastrofe. Men på grunn av kommandanten (Hal Holbrook) blir studenten som flyktet i møte med fare tildelt medalje istedenfor Brashear. Under en oppgave hvor hver elev måtte montere et rør under vann ved hjelp av en sekk med verktøy, blir sekken til Brashear ødelagt slik at alt verktøyet blir spredt utover et større område. Brashear blir likevel ferdig med monteringen, og han fullfører dykkerskolen. Billy Sunday blir degradert for å ha stått opp for Brashear og tillatt ham å gjennomføre skolen. Sunday sin karriere begynner å avta ettersom han fortsetter å miste fatningen rundt offiserene som viser mangel på respekt for hans prestasjoner, og etter hvert blir han degradert til kvartermester.
Brashear stiger etter hvert i gradene, og i januar 1966 er han med på å finne igjen et mistet atomvåpen da en Boeing B-52 Stratofortress krasjer inn et amerikansk tankskip utenfor kysten av Spania. Samtidig blir Billy Sunday en rugende alkoholiker og stadig mer misfornøyd med sin lave rang. De møtes igjen da Brashear mister sitt venstre bein i et redningsforsøk. Sunday trener ham opp igjen, og hjelper ham i kampen mot den amerikanske marinen for å komme tilbake til aktiv tjeneste. De lykkes og Brashear blir gjeninnsatt. I epilogen kommer det frem at Brashear var ansatt i marinen i ytterligere ni år etter at han mistet beinet.
Arusha nasjonalpark

Dyreliv

Arusha nasjonalpark har et  rikt og variert dyreliv men besøkende bør ikke forvente den samme opplevelse av å se villdyr her som de vil finne i andre nasjonalparker i den nordlige delen av Tanzania. Dyrelivet omfatter den kjente fauna som sjiraff, bøffel, sebra, villsvin, aper og flere. Elefanter finnes, men en besøkende i parken  vil som oftest ikke se noen. Leoparder finnes, men ingen løver.  Fuglelivet i skogene kan fremvise mange arter som er lettere å se her enn i andre nasjonalparker.
Ingelsträde

Ingelsträde er et tettsted i Höganäs kommune i Skåne län i Sverige. I 2010 hadde tettstedet 241 innbyggere.
Ole-Bjørn Magnussen

Bakgrunn

Magnussen vokste opp med sin enslige mor og ei søster i Munkerudveien 78. Moren var blitt invalid under andre verdenskrig, og mottok krigsskadeerstatning. Som 17-åring dro Magnussen til sjøs som dekksgutt. Han mønstret i tur og orden på fem skip, men ble til sist satt i land i Frankrike, hvorfra han måtte haike hjem. En tid bodde han med sin mor på Grünerløkka, før mor og sønn vendte tilbake til Nordstrand. Etter morens død  laget han en figur i pappmasjé av moren  i full størrelse, som han kledde opp med hennes klær.

Samler og kunstner

På 1960-tallet var han ofte på jakt etter byggematerialer og andre ting som han kanskje kunne få bruk for. I tillegg produserte Magnussen billedkunst, helst med fettstift eller som malte oljebilder på papp, treplater eller blikk.
Han var beskjeftiget med en rekke verk, deriblant «Engledassen» og «Mao».
«Engledassen» var en utedass utstyrt med englevinger bakpå. Den ble spent opp over en bekk på området hans med et vaiersystem og kran. Magnussen hadde konstruert det slik at han kunne manøvrere dassen langs vaieren opp og ned bekken.
Langs Ljanselvas sydlige bredd, på friområdet nedenfor plassen Engersbråten, konstruerte Magnussen en installasjon av et par Moelvenbrakker, diverse tilbygg, anleggsmaskiner, varevogn fra Nasjonalforeningen for folkehelsen, campingvogn, styrhus og en en rekke kunstinstallasjoner i og på bensinfat plassert rundt omkring. Etter et innslag i fjernsynsserien «Norge Rundt» ble Ole-Bjørn i nærmiljøet omtalt som en amatørenes Kjartan Slettemark. Moelvenbrakkene ble fraktet dit på rekvirert kranbil etter utbyggingen på Holmlia tidlig på 1980-tallet.
Etter Magnussens død vedtok Plan- og bygningsetaten (PBE) i samråd med Brann- og redningsetaten å rive hele brakkekomplekset, som en mente representerte både ras- og brannfare. I begynnelsen av februar 2015 gikk Bymiljøetaten i gang med å rive og rydde opp i etterlatenskapene.
Boulder River (Sweet Grass County i Montana)

Boulder River er en sideelv til Yellowstone River, om lag 60 mi (96 km) lang, i det sørlige sentrale Montana i USA. Den er en av to elver ved dette navn i delstaten Montana.
Den utspringer i Gallatin National Forest i Absaroka Range i det sørlige Park County. Den renner nordover gjennom fjellcanyons, en katarakt under en naturlig bro, og nordvest i en stadig bredere dal forbi McLeod. Den tømmer seg i Yellowstone ved Big Timber.  Landskapet rundt Boulder River har tiltrukket seg to kjente filminnspillinger:  A River Runs Through It og The Horse Whisperer.
Boulder River har også vært kjent under navnene Rivers a Cross, Rivers across og Rivers-across.
Xiangcheng (Garzê)

Xiangcheng (kinesisk: 乡城县; pinyin: Xiāngchéng Xiàn), eller Qagchêng, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.
Befolkningen var på 26 102 innbyggere i 1999. Over 92 prosent av dem er tibetanere.
Det tibetansk-buddhistiske tempelet Bsampeling ligger i fylket. Klosteret er nybygd, men restene av det gamle klosteret er fremdeles synlige inne i selve småbyen.
Fylket ligger høyt oppe i fjellpartiet Shanlui Shan, omgitt av fjelltopper som når opp til 5278 og 5122 moh (fjellet Suolang). Fjellpassene nord og sør for selve småbyen Xiangcheng er på henholdsvis 4163 og 4327 moh (Daxueshanpasset).
Eburiomorpha

Utseende

En middelsstor, slank, matt, lysbrunlig trebukk. Arten er kanelbrun med to par ovale, gulhvite flekker på hver dekkvinge. Antennene er tynne og litt lengre enn kroppen hos hunnen, rundt en og en halv gang så lange som kroppen hos hannen. Pronotum er avrundet sekskantet. Dekkvingene er jevnbrede, beina nokså lange og slanke.

Utbredelse

Arten er kjent fra Borneo og Sumatra.
Rolling Hills gasskraftverk

Rolling Hills gasskraftverk er et varmekraftverk i delstaten Ohio i det sentrale USA. Det har en installert produksjonskapasitet på 800 MW, fordelt på 5 like store blokker med moderne gassturbiner. Operatør er Tenaska Inc.
Utstyret er vesentlig levert av SWPC og Siemens. Anlegget ble bygget ut i årene 2000–2003. Brenselkilden er naturgass.
MS «Mikhail Lermontov»

MS «Mikhail Lermontov» (russisk: «Михаил Лермонтов») var en ocean liner som var eid av Sovjetunionens Baltic Shipping Company. Skipet ble bygget i 1972 av V.E.B. Mathias-Thesen Werft i Wismar, Øst-Tyskland. Hun ble senere omgjort til et cruiseskip. Den 16. februar 1986 grunstøttet hun i nærheten av Port Gore, Marlborough Sounds New Zealand, og sank. Det hevdes at ett av mannskapet omkom under forliset.
Moffettbreen

Moffettbreen er en isbre i Antarktis. Den er 24 km lang og flyter østover fra Rawson Plateau og ut i Amundsenbreen like sør for Mount Benjamin i Dronning Mauds Fjell.
Breen ble oppdaget av Richard E. Byrd på hans flytur til Sydpolen 28-29. november 1929, og ble navngitt av ham etter kontreadmiral William A. Moffett i U.S. Navy som var første leder av Bureau of Aeronautics i Marinedepartementet.
Agus V vannkraftverk

Agus V vannkraftverk er en demning og et vannkraftverk i elva Agus på Filippinene. Kraftverket har en kapasitet på 55 MW og stod ferdig i 1985.
Hengekanne

En hengekanne er en dispenser for ketchup eller pølsesennep til bruk der omsetning av varme pølser er betydelig, som i pølsebuer eller bensinstasjoner. Hengekanner er som regel plastflasker på 2,5 liter, de henger med bunnen opp, og har en applikatormekanisme som hindrer søl ved åpningen, slik at pølsekjøperne lett kan påføre sennep/ketchup med én hånd uten å søle.
Hengekanne er et bransjeuttrykk som ennå ikke har festet seg i ordlistene, men dispenseren er nok kjent for de fleste.
Mulier

Mulier er en tidligere fotballklubb fra Stavanger, grunnlagt 24. juni 1970 som den første rene kvinnefotballklubben i Norge. Klubben ble medlem av Norges Fotballforbund i 1974.
Den første tiden fantes det ingen andre klubber med kvinnelag som de kunne spille mot, men de var stort sett så mange på treningene at de kunne spille to lag mot hverandre. Etterhvert kom det til kvinnelag fra andre lokale fotballklubber, og Mulier var pådriver for at det ble innført en egen kretsserie for kvinner fra 1973. Mulier ble kretsmestre i 1974 og 1975. Klubben sendte også medlemmer på dommerkurs og trenerkurs.
Klubben slet etterhvert med rekruttering både av spillere og trenere, og i løpet av 1977/1978 begynte man å snakke om sammenslåing med en etablert klubb. I desember 1978 møttes representanter fra Mulier og Fotballklubben Vidar til samtaler, og i 1979 meldte Mulier seg kollektivt inn i Vidar og dannet Vidars første kvinnelag.
Erik Knudsen (skuespiller)

Liv og karriere

Knudsen ble født i Toronto, Ontario i Canada. Han har medvirket i flere filmer og hatt utallige gjesteopptredener, primært i Canada. I 2000 fikk Knudsen sin start med en liten rolle i Tribulation. I 2001 medvirket Knudsen i The Guardian og spilte i tre andre episoder. Han ble utnevnt til Young Artist Award for sin prestasjon. I 2003 begynte Knudsen å spille hovedrollen, "Donovan MacKay" i barne-komiserien, Mental Block. Den siste episoden ble sendt den 1. november 2004.
Knudsen dukket opp i Saw II som Daniel Matthews. Han portretterte Dale Turner i Jeriko. Han hadde også en optreden i Bon Cop, Bad Cop og nylig i en episode av Flashpoint.
Han medvirket som den usikre tenåringen Leory "Lefty" i filmversjonen av Youth in Revolt i 2010. Han har rollen som Robbie i Wes Craven-grøsseren Skrik 4.
Dunamenti kraftverk

Dunamenti kraftverk (ungarsk: Dunamenti Eromu RT) er et varmekraftverk utenfor Százhalombatta i Ungarn. Det har en installert produksjonskapasitet på 1.782 MW med gassturbiner fordelt på 13 blokker, hvor brenselstypen er naturgass og fyringsolje. Anlegget stod ferdig i 1976, etter 13 års bygge- og installasjonsarbeider.
De totale CO2-utslippene i 2008 var 1.649.787 tonn, en betydelig nedgang fra året før og lavere enn tillatt i kvoten på 1.715.819 tonn.
Artur Noga

Karriere som junior

Han deltok ved ungdoms-VM i friidrett 2005 (U18) i Marrakech, der han vant sitt kvalifiseringsheat, men stilte ikke til start i semifinalen. 
Året etter ble han juniorverdensmester, da han vant gull på 110 meter hekk (99 cm) ved junior-VM i friidrett 2006 i Beijing. Han løp på 13,23, og vant foran hhv. Samuel Coco-Viloin og Konstadinos Douvalidis. Ved junior-EM i friidrett 2007 i Hengelo i Nederland vant han også gull, med ny mesterskapsrekord på 13,36, foran Vladimir Zhukov og Gianni Frankis. 
Han deltok i sitt første OL, ved sommer-OL 2008. Etter førsteplass i sitt innledningsheat, og andreplass i kvartfinalen og semifinalen ble han kvalifisert til finalen. Der løp han på 13,36, og endte på femteplass. 
I 2009 vant han en ny europeisk tittel, da han vant gull på 110 meter hekk under U23-EM i friidrett 2009 i Kaunas i Litauen i juli. Han kom på andreplass i kvalifiseringsheatet, bak Gianni Frankis, men løp på 13,47 i finalen, og fikk gull foran Gianni Frankis og Callum Priestley.

Karriere som senior

En måned etter U23-EM deltok Noga i sitt første VM, ved VM i friidrett 2009 i Berlin. Han kvalifiserte seg til semifinalen, og til tross for en sesongbestenotering for hans del, på 13,43, nådde han ikke finalen. Han var to hundredeler bak Ji Wei, som kom til finalen. Ved EM i friidrett 2010 nådde han finalen, og endte på femteplass. 
Også ved VM i friidrett innendørs 2012 nådde han finalen, på 60 meter hekk, men han endte på åttende- og sisteplass i finalen med tiden 7,74. Han satte polsk rekord, med tiden 13,27, da han fikk bronse på 110 meter hekk ved EM i friidrett 2012.
Svømming under de britiske imperielekene 1934

Svømming under de britiske imperielekene 1934. Svømming var en av flere sporter under de andre britiske imperieleker som ble arrangert i London i England 4. til 11. august 1934. Det var tretten øvelser, sju for menn og seks for kvinner. Canada ble beste nasjon med sju gullmedaljer foran Australia med tre.
Alveland

Alveland er et musikkalbum med Roar Engelberg og Iver Kleive, utgitt i 1985. Dette er duoens første plate.
Wells Fargo's Red Lantern Award

Wells Fargo's Red Lantern Award er en pris i hundesledeløpet Iditarod som tildeles «den siste hundekjøreren som passerer målgang i Nome».

Bakgrunn

Utmerkelsen har vært utdelt helt siden Iditarod startet i 1973. Well Fargo Bank of Alaska, som tidligere het The National Bank of Alaska, er prisens sponsor. Vinneren får en rød lanterne, og prisen blir markert ved banketten i Nome dersom det da er klart hvem som er vinneren.
Fylkesvei 4642

Fylkesvei 4642 går mellom Jøssang og Preikestolhytta i Strand kommune. Veien er 5,2 km lang.
Frem til 2019 hadde veien betegnelsen fylkesvei 529.
Troll kan temmes

Troll kan temmes (The Taming of the Shrew) er en komedie av William Shakespeare som antas å ha blitt skrevet mellom 1590 og 1592. Spillet begynner som en historie i historien, ofte kalt en induksjon, hvor en ondsinnet adelsmann innbiller den berusede og omreisende håndverkeren Christopher Sly at han også er adelig.
Hovedhandlingen skildrer frieriet til Petruchio, en gentleman fra Verona, og den egenrådige og konsekvent avvisende «spissmusen» Katherina. Katherina er i begynnelsen en motvillig deltager i forholdet, men Petruchio frister henne med forskjellige psykologiske virkemidler – «temmingen av trollet» – inntil hun blir en villig og lydig brud. 
Stykket er oversatt til riksmål av André Bjerke i 1975, og til nynorsk som Når trollet skal temmast av Edvard Hoem i 1997.
Pitsa-tavlene

Pitsa-tavlene er en gruppe malte tretavler som er funnet i nærheten av Pitsa i Korinthia i Hellas. De er de tidligste bevarte eksemplene på gresk tavlemaleri. De fire tavlene, to av dem svært fragmentarisk, ble oppdaget i løpet 1930-tallet i en hule i nærheten av landsbyen Pitsa ved Sikyon. De kan stilistisk bli datert til rundt 540-530 f.Kr., eller til den arkaiske tidsepoken i gresk kunst.

Teknikk og funksjon

Tavlene er tynne trebord eller tavler, dekket med stukk (italiensk stucco), lett gips av pulverisert marmor og lim, og malt med mineralpigmenter. De sterke fargene er oppsiktsvekkende godt bevart. Kun åtte farger (svart, hvitt, blått, rødt, grønt, gult, purpur og brunt) er brukt, ikke skygging eller gradering av noe slag. Sannsynligvis ble en sort konturlinje tegnet opp først og deretter fylt med de andre fargene.
Tavlene avbilder religiøse scener knyttet til kulten med nymfer.
En av de to nær fullstendig bevarte eksemplene (se avbildning) viser en ofring til nymfene. Tre eller flere kvinner, kledd i chiton og peplos, nærmer seg et alter til høyre. De er fulgt av musikere som spiller på lyra og aulos. Figuren som står nærmest alteret synes å helle et drikkoffer fra en mugge. En liten figur bak henne, kanskje en slave, leder et lam, et offerlam. En inskripsjon i det korintiske alfabet navngir to kvinnelige religiøse, Euthydika og Eucholis, og slår fast at tavlen eller den avbildete ofringen, er dedikert til nymfene.
Den andre tavlene som er best bevart har også en skriftlig dedikasjon til nymfene og viser tre, delvis overlappende kvinnelige figurer, kanskje nymfene selv.

Funksjon og kontekst

Tavlene er votivgaver, forbundet med nymfenes jordbrukskult som var utbredt over hele Hellas. Stilistisk og teknisk representerer de sannsynligvis tavlemaleri av lav kvalitet for sin tid. Dette, foruten referansen til tretavler eller votiver med skrift ved andre greske helligdommer (jfr. Epidauros), indikerer at Pitsa-tavlene tilhørte en type votiver som var tilgjengelige for de lavere klasser i befolkningene. Slike enkle votiver kan ha vært mer tallrike opprinnelig, men det faktum at de har blitt lagt av et lett forgjengelig materiale (mens rikere votiver ble lagt i stein, bronse eller kostbart metall) har ført til at nesten fullstendig har forsvunnet fra de arkeologiske opptegnelser.

Betydning

De fleste malerier fra antikken som har overlevd er enten freskoer eller vasemalerier. Det er kjent at tavlemalerier ble holdt i meget høy anseelse, men svært få av dem har overlevd til ettertiden. De best kjente eksempelene av antikke tavlemalerier er Fayyum-portrettene og Septimius Severus-tondoen. Pitsa-panelene, sannsynligvis bevart grunnet uvanlige klimatiske forhold inne i hulen, er helt og holdent de tidligste eksemplene på denne teknikken som har overlevd. Som de eneste før-romerske eksemplene representerer de faktisk hele beviset for en hel kunststil. For øvrig mente de antikke grekerne at tavlemaleri ble oppfunnet i Sikyon som ikke ligger langt fra Pitsa.
Kjernemembran

Kjernemembranen omgir kjernen i en eukaryot celle. Den består av to atskilte membraner, og mellom dem et perinukleært rom. Kjernemembranen beskytter arvestoffet i kjernen, og regulerer transporten av mRNA og proteiner gjennom kjerneporene.
Taddeus av Petrozavodsk

Liv

Byen Petrozavodsk i Karelen ble grunnlagt av Peter den store i 1703, og en jernindustri med ulike fabrikker vokste raskt opp. Det var i denne perioden, i 1706, at Taddeus kom til Petrozavodsk.
Taddeus levde et asketisk liv. Han virket blant arbeiderne og håndverkerne i den raskt voksende bosetningen, og var en åndelig leder. Hans virke spilte en viktig rolle for å styrke de troende i området.

Ettermæle

Ved Taddeus grav ble det reist et kapell i tre, senere i stein. Dette ble ødelagt og skjendet av kommunistmyndighetene på 1930-tallet, rester er senere gjenfunnet.
Taddeus ble kanonisert av patriark Aleksij 26. oktober 2000. Helgendagen feires (etter juliansk kalender) 3. september.
Minamata-sykdom

Minamata-sykdom er en sykdom som ble oppkalt etter en by i Japan som het Minamata. I 1950-årene ble flere personer angrepet av kvikksølv-forgiftning i området langs Yatsushiro-sjøens kyster ved og på begge sider av denne byen. Utslippene av kvikksølv kom fra en kjemisk fabrikk som het Chisso. 
På noen få år døde det nesten 50 mennesker, og mange hundre mennesker fikk alvorlige misdannelser og ble svært syke etter forgiftningen. Utslippene av kjemisk materiale i denne byen førte til enda strengere regler for industriutslipp av farlige kjemiske stoffer.
Brian Helgeland

Bakgrunn

Helgeland ble født i Providence, Rhode Island, av norskfødte foreldre, Karin og Thomas. Etternavnet viser til Helgeland i Nordland. Han tok bachelorgrad ved University of Massachusetts Dartmouth, og deretter mastergrad ved Loyola Marymount University i Los Angeles.